Kodiak Launch Complex

De Kodiak Launch Complex (och KLC genannt) ass eng kommerziell Rakéitestartplaz an Alaska. Si steet op der Insel Kodiak am Beräich vun Narrow Cape. De Kodiak Launch Complex gehéiert der Alaska Aerospace Development Corporation an ass fir de Start vu Feststoffrakéite konzipéiert. Bis elo gouf et e puer suborbitale Starte fir militäresch Tester vun der „Ballistic Missile Defense Organisation“ (BMDO) souwéi en orbitale Start vun enger Athena-I-Rakéit an zwéin orbital Starte vun der Minotaur IV. Vun 2001 bis 2008 goufe STARSrakéiten als Zil fir Rakéitenofwiertester vum Kodiak Launch Center gestart.

 Infrastruktur 
De Kodiak Launch Complex huet zwéi Startkomplexer (Launch Pads) mat de Bezeechnungen LP-1 an LP-2 souwéi e Kontrollzentrum.

 Kontrollzentrum 
De Kontrollzentrum (Launch Control Center) steet an enger Hal an huet déi technesch Ariichtungen, fir de Start ze kontrolléieren, sowéi Ariichtunge fir Wiederobservatioun a 60 Büroplazen.Alaska Aerospace Corporation: Launch Control Center

 Startplazen 
 Launch Pad 1 (LP-1) 
Déi éischt Startplaz ass fir de Start vu grousse Feststoffrakéiten op Basis vu Peacekeeper- a Castor-120-Rakéitemotoren. Rakéiten op Basis vu Minuteman-Rakéitemotore kënnen och vun do starten. D'Startplaz besteet aus enger Montagehal fir d'Virbereedung vun de Rakéiten an de Notzlaaschten an dem Startdësch. Bei deem ass en Tuerm (Launch Service Structure) mat schwenkbare Revisiounsbünen. Am zouenen Zoustand ëmschléissen d'Revisiounsbünen d'Rakéit komplett a si sou e Schutz virun Ëmweltaflëss. Fir de Start gi s'an eng Positioun hanner de Starttuerm geschwenkt, soudatt si vum Feierstral an den Drockwelle vum Rakéitestart net beschiedegt ginn. Bis elo gouf et dräi orbital Starte mat Rakéite vun den Typpen Athena I, Minotaur IV HAPS a Minotaur IV+.Alaska Aerospace Corporation: Launch Service Structure and Launch Pad 1

 Launch Pad 2 (LP-2) 
Déi zweet Startplaz ass fir de Start vu klenge Rakéiten a besteet aus engem einfache Startdësch an enger beweeglecher Montagehal, déi iwwer de Startdësch gerullt ka ginn. Sou kënnen d'Rakéite wiedergeschützt zesummegebaut an opgeriicht ginn. Eng Revisiounsbün um Startdësch existéiert net.Alaska Aerospace Corporation: Launch Pad 2 Vun do si suborbital Rakéite vun den Typpen SR-19 M-57A, Castor-4B M-57A, Aries an STARS gestart ginn.

 Startlëscht 

Start  Datum (UTC)  Rakéit  Notzlaascht  Startplaz  Erfolleg  Bemierkung 1  6. November 1999  SR-19 M-57A  ait-1  LP-2  Erfolleg  Suborbital 2  14. September 1999  Castor-4B M-57A  ait-2  LP-2  Erfolleg  Suborbital 3  19. Mäerz 2001  Aries  QRLV-1  LP-2  Erfolleg  Suborbital 4  30. September 2001  Athena I  Starshine 3, PICOSat, PCSat, SAPPHIRE  LP-1  Erfolleg  Orbital 5  9. November 2001  STARS  WCRRF  LP-2  Feelschlag  Suborbital 6  24. Abrëll 2002  Aries  QRLV-2  LP-2  Erfolleg  Suborbital 7  15. Dezember 2004  STARS IFT-13C-Target  LP-2  Erfolleg  Suborbital 8  14. Februar 2005  STARS  IFT-14-Target  LP-2  Erfolleg  Suborbital 9  24. Februar 2006  STARS  FT-04-01-Target  LP-2  Erfolleg  Suborbital 10  1. September 2006  STARS  FTG-02-Target  LP-2  Erfolleg  Suborbital 11  25. Mee 2007  STARS  FTG-03-Target  LP-2  Feelschlag  Suborbital 12  28. September 2007  STARS  FT-03a-Target  LP-2  Erfolleg  Suborbital 13  18. Juli 2008  STARS  FTX-03-Target  LP-2  Erfolleg  Suborbital 14  5. Dezember 2008  STARS  FTG-05-Target  LP-2  Erfolleg  Suborbital 15  20. November 2010  Minotaur IV HAPS  STPSat 2, FASTSAT, FASTRAC-A, FASTRAC-B, FalconSat 5, O/OREOS, RAX, NanoSail D2  LP-1  Erfolleg  Orbital 16  27. September 2011  Minotaur IV  TacSat 4  LP-1  Erfolleg  Orbital

 Um Spaweck 

  Alaska Aerospace Development Corporation: Kodiak Launch Complex
  Encyclopedia Astronautica: Kodiak
  Arthur C. Waite, Alan T. DeLuna: Kodiak Launch Complex (KLC) -aka- Alaska Orbital Launch Complex (AOLC). History and Lessons. (15 Säiten PDF; 2,0 MB)

Kategorie:Raumfaart